ભાજપના ૧૫ સાથે ૨ અપક્ષ મળી ૧૭ સભ્યો વિરૂધ્ધ કોંગ્રેસના ૧૮ અને એક અપક્ષ મળી ૧૯ સભ્યોએ મત આપતાં ભાજપની તાલુકા પંચાયતમાં મહત્વની મનાતી કારોબારી સમિતિ ઉપર ગયા મહિને વિપક્ષે કબજો જમાવ્યો હતો. આ સાથે સામાજિક ન્યાય સમિતિ પણ કોંગ્રેસ હસ્તક આવી હતી. કુલ ૩૬ સભ્યો ધરાવતી ગાંધીનગર તાલુકા પંચાયતની સામાન્ય સભામાં કારોબારી અને ન્યાય સમિતિની રચના કરવા માટે ભાજપ દ્વારા પણ દરખાસ્ત કરવામાં આવી હતી. પરંતુ ભાજપની સંખ્યા માત્ર ૧૫ હતી અને ૨ અપક્ષ સભ્યોનો ટેકો મળ્યો હતો. તેની સામે કોંગ્રેસ ૧૮ સભ્યો સાથે એક અપક્ષના ટેકાથી ૧૯ સભ્યોની બહુમતીથી કોંગ્રેસનો વિજય થયો હતો અને ભાજપની દરખાસ્તનો રકાસ થયો હતો.